Husam Musa

YB Senator Datuk Haji Husam Musa (lahir 14 Oktober 1959) merupakan Naib Presiden AMANAH dan ahli politik Malaysia berbangsa Melayu. Beliau merupakan bekas Ahli Dewan Undangan Negeri (ADUN) Salor, Kelantan bertanding di atas tiket PAS. Di peringkat parti, beliau merupakan mantan Naib Presiden PAS. Di peringkat kerajaan negeri, beliau merupakan mantan Pengerusi Jawatankuasa Perancangan Ekonomi, Kewangan Dan Kebajikan. Husam Musa  merupakan calon PAS yang akan bertanding pada PRU 13 dikerusi Parlimen Putrajaya menentang lawannya Datuk Seri Tengku Adnan Tengku Mansor.
Pada Pilihan Raya Umum MEI 2018, beliau telah bertanding di Parlimen Kota Bharu dan Dun Salor di bawah logo Parti Keadilan Rakyat. Namun, beliau kehilangan kedua-dua kerusi tersebut. Beliau dijangka akan mengetuai jawatan pembangunan negeri Kelantan di bawah penyeliaan Kerajaan Pusat.

Beliau telah dipecat daripada Parti PAS pada 23 April 2016 atas tindakan melanggar tatatertib dan menegur kerjasama belakang tabir UMNO dan Pas.

Latar belakang
Husam Musa dilahirkan pada 14 Oktober 1959 di Kampung Kota, Kota Bharu, Kelantan.

Pendidikan
Beliau belajar di Sekolah Rendah Kota, Kota Bharu (1965-1971). Kemudian di Sekolah Menengah Sultan Ismail, Kota Bharu (1972-1975). Seterusnya di Maktab Sultan Ismail (1976-1979).Bachelor of Economics (BEc), University of Malaya, Kuala Lumpur.(1980-1983) dan mengikuti kursus Bahasa Arab di Jordan (1987).

Politik
Husam Musa menjadi Setiausaha Akhbar Menteri Besar Kelantan (1990-1993). Kemudian Setiausaha Politik Menteri Besar Kelantan (1993-1999).Beliau menjadi Ketua Pemuda PAS Kawasan Kota Bharu (1985-1987). Kemudian Ketua Pemuda PAS Negeri Kelantan (1996-1999) dan Naib YDP PAS Kawasan Kota Bharu (1999). Antara jawatan parti PAS yang disandang ialah Ahli Jawatankuasa Kerja PAS Pusat.YDP PAS Kawasan Kubang Kerian.Sekarang menjawat Naib Presiden PAS (2005-09) dan (2011 - sekarang)

Beliau menjadi ahli Parlimen Kubang Kerian (1999 - 04) setelah menang dalam Pilihan Raya Umum Malaysia 1999. Beliau berpotensi menggantikan Menteri Besar Kelantan Datuk Nik Abdul Aziz Nik Mat. Lalu Husam Musa bertanding di peringkat negeri Kelantan. Beliau menjadi  Adun Kijang, Kelantan Darul Naim  (2004 - 08) selepas menang Pilihan Raya Umum Malaysia 2004. Dalam Pilihan Raya Umum Malaysia 2008 beliau menjadi menjadi Adun Salor.

Dalam kerajaan PAS di Kelantan , Husam Musa ditugaskan sebagai Pengerusi Jawatankuasa Pentadbiran Awam, Perancangan Ekonomi, Kewangan dan Pembangunan Masyarakat Negeri Kelantan Darul Naim (2004 - 08). 

Pengerusi Jawatankuasa Perancangan Ekonomi, Kewangan dan Kebajikan Negeri Kelantan Darul Naim.(2008 - sekarang ) dan Panel Penasihat PENGASIH.

Senator
Beliau telah mengangkat sumpah jawatan sebagai Senator pada 3 September 2018 di hadapan Yang di-Pertua Dewan Negara, Tan Sri SA Vigneswaran.

Pencapaian

Membantu Perkembangan dan Perancangan strategik Ekonomi, Sosial dan Politik di Negeri Kelantan berasaskan Al-Quran dan Sunnah.

Kecemerlangan syarikat PMBK Sawit dan Kelantan Golden Trade adalah hasil nasihat dan pengurusan YB Dato Haji Husam Musa

YB Haji Husam Musa adalah orang kuat di belakang pengenalan dan perkembangan Dinar Emas dan Dirham Perak Kelantan yang kini diterajui oleh Kelantan Golden Trade.

Program Anak Muda Tamu Ramadhan yang bermula pada 1 Ramadahan 2011 dan berakhir dengan program Tadarrus Al Quran Perdana Kelantan adalah hasil gerak kerja YB Dato Haji Husam Musa.

Beliau mewujudkan Program Salor Juara dan Salor Bistari untuk rakyat di dalam Dun Salor

Beliau juga mewujudkan Siaran Tayangan Skrin Besar acara bolasepak dan kuliah tok guru

YB Haji Husam Musa juga dilantik sebagai Pengerusi Jawatan Kuasa  Tuntutan Royalti Petroleum Kelantan, yang ditubuhkan khas untuk menerajui isu Tuntutan Royalti Petroleum dan Gas Negeri Kelantan antara Kerajaan Negeri Kelantan dan PETRONAS, kes ini masih berjalan di mahkamah Malaysia.

Kerajaan negeri Kelantan menuntut antara RM850 juta dan RM1 bilion daripada kerajaan pusat mengikut Akta Petroleum 1974, yang membolehkan negeri Kelantan menerima royalti minyak sebanyak 5 % daripada hasil perolehan petroleum.

Anugerah
 Newsmaker of the Year 2003 (malaysiakini.com)

Darjah kebesaran
Beliau telah dianugerahkan Darjah Dato' Paduka Jiwa Mahkota Kelantan Yang Amat Mulia (DJMK) (Al-Ismaili II) membawa gelaran Dato''' oleh Sultan Ismail Petra namun gelaran tersebut telah ditarik balik oleh anakanda baginda, Sultan Muhammad V pada 7 Februari 2018 yang lalu.

Pada tahun 2018 bersempena sambutan Ulang Tahun Ke-80 Yang Dipertua Negeri Melaka, Tun (Dr.) Mohd Khalil Yaakob, beliau telah dianugerahi Darjah Mulia Seri Melaka (DMSM) yang membawa gelaran Datuk'' pada 13 Okt 2018.

Kontroversi

Tuduhan rasuah
Pada November 2007, Husam Musa dikaitkan dengan rasuah dan penyelewengan oleh YB (BN) Dato’ Norzula Mat Diah dan ADUN Bukit Bunga Muhd Adhan Kechik . Pada 1 Jun 2009, dua Adun ini menyiarkan permohonan maaf di dalam Berita Harian.  
Tuduhan rasuah ini tidak benar sama sekali.

Membantah gabungan UMNO dan PAS
Pada tahun 2009, Husam menyatakan bahawa beliau tidak akan menyokong gabungan UMNO dan PAS kerana UMNO dikatakan tidak memahami misi dan visi parti. Beliau akan menentang Presiden PAS sebagai idea kerajaan campuran antara UMNO dan PAS. Pandangan Husam Musa untuk mencabar presiden parti telah menjadi tamparan hebat terutama dalam puak ulama 'PAS. Dalam temu bual dengan The Star, Husam berjenaka mengatakan bahawa "janggut saya tidak cukup panjang" dan itulah mengapa dia tidak mendapat sokongan ulama'. 

Datuk Husam Musa pernah mengeluarkan kenyataan  menyifatkan DAP jauh lebih baik berbanding UMNO. Ketua Pembangkang di Dewan Undangan Negeri Kelantan, Datuk Md. Alwi Che Ahmad berkata, Husam mungkin lupa bahawa PAS terpaksa menggugurkan perjuangannya untuk menegakkan negara Islam dan menangguhkan pelaksanaan hukum hudud akibat penentangan daripada pemimpin parti tersebut.

Husam saman blogger
Pada 12 Disember 2011, perbicaraan kes saman Husam Musa terhadap Mohd Faisal Mohd Rohban Ahmad, pemilik blog 'ruang Bicara Faisal'. Peguam Adly Abdul Manas cuba menafikan bahawa Mohd Faisal Mohd Rohban Ahmad bukan Faisal Rohban. Blog  ruangbicarafaisal.blogspot.com pada 3 Oktober 2009 menulis rencana berunsur fitnah terhadap Husam yang bertajuk, “Husam dan Tamrin Balun Balak Kelantan RM15 juta.”  Husam dan saksi kedua Mohd Syahfarin Ali Rajkumar Abdullah, 40 cam muka Faisal Rohban . Husam menuntut defendan memohon maaf secara bertulis tanpa syarat kepadanya, menyiar permohonan maaf dalam blognya, mengiklan permohonan maaf dalam akhbar harian utama, membayar ganti rugi RM500,000. Selepas saman difailkan, foto Faisal di blog itu dan group UMNO dihilangkan.

Permohonan Naib Presiden Pas, Datuk Husam Musa menarik balik saman terhadap Pengarah Pelajaran Kelantan, Hussain Awang  dibenarkan dengan  kebebasan untuk memfailkan semula dan dengan kos. Beliau mendakwa Hussain telah membuat atau membenarkan penyebaran risalah yang bertajuk Husam Musa: Politik Wang dan Kronisme.
Risalah tersebut disebarkan dalam program Pemantapan Profesionalisme Guru Pendidikan Islam seluruh Kelantan pada 15 Januari tahun lalu.

Skandal Dinar Emas Kelantan
Polis akan menyiasat dakwaan skandal dalam urus niaga dinar emas kendalian Kelantan Golden Trade Sdn Bhd jika ada fakta yang menyokong laporan polis oleh gabungan badan bukan kerajaan (NGO) dan seorang penulis blog.

Husam Musa telah menafikan dakwaan mengenai skandal emas Dinar dan Dirham Kelantan tersebut, dan menyatakan bahawa dakwaan tersebut tidak berasas dan merupakan taktik “politik kotor” yang digunakan oleh pihak tertentu. Terdapat  laporan  bahawa beberapa orang, termasuk Jepun dan pelabur Perancis, telah membuat laporan polis terhadap pegawai KGT, sebuah syarikat di bawah Menteri Besar Kelantan Inc,di atas dakwaan penyalahan mengurus pertukaran mata wang emas dan perak yang melibatkan berjuta-juta ringgit. Sehingga kini Husam Musa mengesahkan bahawa tiada tindakan diambil oleh pihak polis berasaskan laporan tersebut.

Husam dihalang memasuki semua pejabat kerajaan dan istana
Pada 29 Mei 2018, Naib Presiden AMANAH, Husam Musa dilarang daripada memasuki pusat pentadbiran negeri, Kompleks Kota Darulnaim, pejabat-pejabat kerajaan negeri serta istana di negeri Kelantan. Pekeliling mengenai arahan tersebut yang telah diedarkan ke seluruh pejabat-pejabat kerajaan negeri berkuatkuasa 27 Mei dan ditandatangani Setiausaha Kerajaan Negeri Kelantan, Datuk Nazran Muhammad.

Menurut arahan tersebut, Husam dilarang memasuki Kompleks Kota Darulnaim dan semua pejabat kerajaan negeri. Beliau juga dilarang masuk tanpa kebenaran ke semua enam istana di negeri ini iaitu Istana Balai Besar, Istana Negeri Kubang Kerian, Istana Telipot, Istana Kota Lama, Istana Tumpat dan Istana Persinggahan Gua Musang. larangan itu dibuat selepas menerima arahan daripada pihak istana.

Rujukan

Pautan luar
 Laman web rasmi

ADUN Kelantan
Ahli politik Malaysia berketurunan Melayu
Muslim Malaysia
Alumni Universiti Malaya
Orang dari Kelantan
Anggota Parti Amanah Negara
Bekas anggota Parti Islam Se-Malaysia
Ahli Dewan Rakyat, Parlimen Malaysia ke-10
Ahli Dewan Negara, Parlimen Malaysia ke-14